Caritas Lëtzebuerg

D'Caritas Lëtzebuerg ass eng lëtzebuergesch kathoulesch karitativ Organisatioun, déi 1932 gegrënnt ginn ass an en Deel vum internationalen Netzwierk Caritas Internationalis ass.

 Geschicht 
D'Caritas zu Lëtzebuerg ass de 14. Dezember 1932 als Federatioun vun de kathoulesche karitative Wierker Fédération luxembourgeoise d'œuvres catholiques de charité, gekierzt Fédération Caritas asbl /  Katholischer Luxemburger Caritasverband; RCS F7290 gegrënnt ginn. D'Federatioun ass op den 1. Dezember 1996 opgeléist a mat der Fondatioun Caritas ersat ginn.

 Fondatioun Caritas 

 ZweckArtikel 2 vun de Statuten, gekuckt op lbr.lu den 2. OKtobver 2024 
D'Stëftung engagéiert sech am Déngscht vun der Diakonie vun der kathoulescher Kierch, fir géint all Form vun Aarmut, soziale Mëssstänn, Krankheeten a mënschlechem Misär zu Lëtzebuerg oder am Ausland ze kämpfen.

Si kann Etablissementer, Associatiounen, Wierker oder Persounen déi en änlechen Zweck erfëllen, moralesch oder materiell ënnerstëtzen.

D'Fondatioun orientéiert sech un der chrëschtlecher Visioun vun de Mënschen, de Wäerter vum Evangelium an der sozialer Doktrinn vun der kathoulescher Kierch, mä am Kader vun hiren Aktivitéiten hëlleft d'Fondatioun alle Leit, onofhängeg vun allen ideologeschen, philosopheschen oder reliéise Consideratiounen.

D'Stëftung ka sech op nationalem an internationalem Plang mat aneren Organisatiounen déi en änlecht Zil verfollegen, zesummendinn.

 Struktur 
D'Fondation Caritas Luxembourgageschriwwen am Handelsregëster ënnert der Nr G38 këmmert sech ëm déi international Zesummenaarbecht an d'humanitär Hëllef gradewéi ëm d'Flüchtlingshëllef zu Lëtzebuerg.
Aner Aktivitéite gi vu verschiddenen Ënnerorganisatiounen assuréiert:
 Caritas accueil et solidarité a.s.b.l. ageschriwwen am Handelsregëster ënnert der Nr F578: Hëllef fir Leit op der Strooss (Foyer Ulysse, Éilerenger Wäschbuer)
 Caritas jeunes et familles a.s.b.l.ageschriwwen am Handelsregëster ënnert der Nr F4414: Maison-relaisen, Crèchen
 Caritas enfants et familles a.s.b.l.ageschriwwen am Handelsregëster ënnert der Nr F8911: Crèche vun der Assurance LaLux

 Gouvernance 
Presidentin vun der Fondation Caritas Luxembourg war vun 2013 bis Dezember 2024 d'Marie-Josée Jacobs.wort.lu: Marie-Josée Jacobs prend la tête de Caritas Luxembourg (13. Dezember 2013)"Marie-Josée Jacobs gibt Caritas-Vorsitz ab." wort.lu, 04.12.2024.

 Generaldirektioun 
Vu(n)BisGeneraldirekter19892009Erny Gillen20092020Philippe Streff20212024Marc Crochet

 Finanzskandal 2024 

Am Juli 2024 koum e Finanzbedruch un d'Dagesliicht, bei deem bannent fënnef Méint am ganzen 61 Milliounen Euro op Konten am Ausland iwwerwise goufen a (ganz oder deelweis) verschwonne sinnCaritas um mehrere Millionen bestohlen, 19. Juli 2024, Reporter.lu.

An der Folleg vun där Affär huet Caritas seng iwwer 500 Mataarbechter verluer and huet souwuel am Inland wéi am Ausland seng Aktivitéite missen astellen.

Zu Lëtzebuerg goufen dës zu engem groussen Deel vun der nei gegrënnter Asbl HUT – Hëllef um Terrain iwwerholl..

Och d'Ënnerstëtzung vun Hëllefsprojeten  am Ausland duerch d'Fondatioun Caritas gouf komplett agestallt. En Deel dovu gouf vun aneren ONGen iwwerholl, an de Kooperatiounsministère huet sech am September bereet erkläert, eenzel Projete weider z'ënnerstëtzen, deels just mat klengen Zommen an och just fir eng kuerz Zäit nach, deels iwwer méi laangfristeg Engagementer. Ënner anerem betrëfft dat Projeten an der Tierkei, am Bangladesch, am Mali, am Laos an a Moldavien. Anerer ë.a. am Laos an am Südsudan, goufen zougemaach.Hannergrënn vun der Caritas-Affär: Transkript vun der Episod 7: International Konsquenzen, 100komma7.lu, 17.03.2025.

 Kuckt och 
 Téistuff (Caritas Lëtzebuerg)
 Lëtzebuerger Caritasverband

 Um Spaweck 

 www.caritas.lu
 www.cjf.lu (Caritas jeunes et familles)
 Elisabeth Werner, La Caritas luxembourgeoise au fil de son histoire, Confédération Caritas Luxembourg, Juni 2007, ISBN 978-2-919974-03-0

Kategorie:Caritas
Kategorie:Hëllefsorganisatiounen zu Lëtzebuerg
Kategorie:Associatiounen a Fondatiounen ouni Gewënnzweck